Πύργος Λεύκτρου Μεσσηνίας

Ο Πύργος ή Πύργος Λεύκτρου είναι οικισμός στην Πελοπόννησο και την Περιφερειακή Ενότητα Μεσσηνίας.

 Γενικά στοιχεία 
Ο Πύργος βρίσκεται κοντά στα ανατολικά παράλια του Μεσσηνιακού κόλπου σε υψόμετρο 336 μέτρα, περίπου 12 χλμ. ΝΑ. από την Καρδαμύλη (έδρα του δήμου) και 2 χλμ. ΝΑ. από το Νεοχώρι. Η τοποθεσία που είναι κτισμένο το χωριό αποτελεί φυσικό παρατηρητήριο όλης της γύρω περιοχής, με θέα τις ακτές του κόλπου και τα παραθαλάσσια χωριά του. Θεωρείται από τα παλαιότερα της δυτικής Μάνης και οφείλει το όνομά του στον πύργο που είχε. Ήταν ο πρώτος που κτίστηκε στην περιοχή από την Κωνσταντινοπουλίτικη οικογένεια Μανολίτση. 

Το χωριό αναφέρεται τόσο από τον Άγγλο περιηγητή Ουίλιαμ Ληκ ως Pyrgo ("Ταξίδια στον Μοριά", I, 262). Στην Εκστρατεία του Μοριά καταγράφεται με την ονομασία Leftro να υπάγεται στην Επαρχία Δυτικής Σπάρτης (Sparte Occidentale) → Τμήμα Ζυγού (Section de Zygos) με πληθυσμό 60 οικογένειες (συνολικά 285 άτομα). 

Αναφέρεται επίσημα, μετά την ολοκλήρωση της Επανάστασης του 1821, το 1835 γραμμένος ως Πύργος Λεύκτρου να προσαρτάται στον τότε δήμο Λεύκτρου και το 1841 να ορίζεται έδρα του (μέχρι το 1841). Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί την κοινότητα Πύργου Καλαμών που υπάγεται στη δημοτική ενότητα Λεύκτρου του Δήμου Δυτικής Μάνης. Σύμφωνα με την απογραφή 2021 απογράφησαν 81 κάτοικοι ενώ με αυτήν του 2011 είχε 95«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10782 (σελ. 308 του pdf). 

 Εξωτερικοί σύνδεσμοι 

 Αρχειακές περιγραφές για Πύργος Λεύκτρου (Μεσσηνία) από το  Εθνικό Ευρετήριο Αρχείων υλοποιείται των Γενικών Αρχείων του Κράτους.

 Παραπομπές 

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Δυτικής Μάνης